Legal Document

Category: 2125

Text:
26. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΕΜΠΟΡΙΟΥ Αριθ. Φ3/1515 της 5/22 Οκτ. 1984 (ΦΕΚ Β΄ 747) Τροποποίηση του Π.Δ. 1317/1981 «περί αλκοολομέτρων και αραιομέτρων για αλκοόλη κ.λ.π.», (ΦΕΚ 329 τ.Α΄/25.11.1981), σε συμμόρφωση προς την Οδηγία 82/624/ΕΟΚ της Επιτροπής των Ευρωπαϊκών Κοινοτήτων της 1ης Ιουλ. 1982. ΄Εχοντας υπόψη: α)Την παρ.Ια του άρθρ.2 του Νόμ. 1338/83 «εφαρμογή του κοινοτικού δικαίου» (ΦΕΚ 34 τ.Α΄/17-3-83), όπως τροποποιήθηκε με το άρθρ. 6 του Νόμ. 1440/84 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Κοινότητος ΄Ανθρακος και Χάλυβος και του Οργανισμού Εφοδιασμού ΕΥΡΑΤΟΜ», (ΦΕΚ 70 τ.Α΄/21.5.84). β)Την Δ.Κ. 20959/8-8-84 κοινή απόφαση του Πρωθυπουργού και του Υπουργού Εθνικής Οικονομίας «περί αναθέσεως αρμοδιοτήτων στους Υφυπουργούς Εθνικής Οικονομίας Π. Ρουμελιώτη και Α. Γεωργιάδη», (ΦΕΚ 545 τ.Β΄/8.8.1984). γ)Την Β3-178/27.2.1984 απόφαση του Πρωθυπουργού και του Υπουργού Εμπορίου» ανάθεση αρμοδιοτήτων στον Υφυπουργό Εμπορίου», αποφασίζουμε: ΄Αρθρ.1.-Σκοπός της απόφασης αυτής είναι η συμμόρφωση των διατάξεων του Π.Δ. 1317/81 (ΦΕΚ 329 τ.Α΄/25.11.1981) προς τις διατάξεις της Οδηγίας 82/624/ΕΟΚ της Επιτροπής των Ευρωπαϊκών Κοινοτήτων της 1ης Ιουλ. 1982 και του προσαρτημένου σ’ αυτήν παραρτήματος, η οποία έχει δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων της 27ης Αυγ. 1982 (L 252, σελ. 8). ΄Αρθρ.2.-(Αντικαθίσταται η παρ.1 του άρθρ.3 του Π.Δ. 1317/1981, ΦΕΚ Α΄ 329, ανωτ. αριθ. 20). ΄Αρθρ.3.-Οι παραβάτες της απόφασης αυτής διώκονται και τιμωρούνται κατά τις διατάξεις του ισχύοντος Αγορανομικού Κώδικα με ποινές που προβλέπονται από το άρθρ.30 αυτού. ΄Αρθρ.4.-Προσαρτάται στην απόφαση αυτή και αποτελεί αναπόσπαστο μέρος αυτής το παράρτημα της Οδηγίας 76/765/ΕΟΚ του Συμβουλίου των Ευρωπαϊκών Κοινοτήτων της 27ης Ιουλ. 1976, όπως τροποποιήθηκε από την Οδηγία 82/624/ΕΟΚ της Επιτροπής των Ευρωπαϊκών Κοινοτήτων της 1ης Ιουλ. 1982 και έχει ως ακολούθως: (Ακολουθεί παράρτημα). ΄Αρθρ.5.-Η ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως. (Μετά τη σελ. 76,504(α) Σελ. 76,505 Τεύχος Ζ102-Σελ. 19 Μέτρα και Σταθμά 5.Β.β.26